ສຫລ ພວມກຽມຮັບມື ກັບເງິນໃຊ້ຈ່າຍ ດ້ານຄວາມໝັ້ນຄົງ ທີ່ຈະໝົດລົງ 
ຂະນະທີ່ ບັນດາສະມາຊິກສະພາ ຖົກຖຽງກັນຢູ່ນັ້ນ ສຫລ ກໍກຽມຮັບມື ກັບເງິນໃຊ້ຈ່າຍ ໃນດ້ານຄວາມໝັ້ນຄົງ ທີ່ຈະໝົດລົງ ໃນຕອນທ່ຽງຄືນມື້ນີ້.
ດ້ວຍເງິນໃຊ້ຈ່າຍ ສຳຫລັບ ກະຊວງຮັກສາຄວາມປອດໄພພາຍໃນ ຂອງສະຫະລັດ ຫຼື DHS ມີກຳນົດທີ່ຈະໝົດອາຍຸລົງ ໃນຕອນທ່ຽງ ຄືນ ວັນສຸກມື້ນີ້ ລັດຖະສະພາ ແມ່ນຍັງບໍ່ໄດ້ທຳການໃດໆ ເພື່ອ ຫລີກເວັ້ນບໍ່ໃຫ້ເກີດເຫດການດັ່ງກ່າວ ການລົງຄະແນນສຽງຕໍ່ອັນ ທີ່ເອີ້ນວ່າ ຮ່າງການໃຊ້ຈ່າຍ  ທີ່ປາສະຈາກບົດບັນຍັດ ຕ່າງໆ ທີ່ເປັນບັນຫາ ໂຕ້ແຍ້ງ ເພື່ອສະກັດກັ້ນ ການເຄື່ອນໄຫວ ກ່ຽວກັບເລື້ອງຄົນເຂົ້າເມືອງ ຂອງປະທານາທິບໍດີໂອບາມາ ອາດ ຈະມີຂຶ້ນ ໃນຍາມໃດກໍໄດ້ ໃນວັນສຸກມື້ນີ້ ແຕ່ແນວໃດກໍຕາມ ບັນດາສະມາຊິກຂອງພັກຣີພັບບລິກັນໃນ ສະພາຕ່ຳ ບໍ່ໄດ້ເປີດເຜີຍໃຫ້ຊາບ ກ່ຽວກັບບາດກ້າວຂັ້ນຕໍ່ໄປ ຂອງພວກຕົນ ໃນການປະເຊີນໜ້າທາງການເມືອງກ່ຽວກັບເລື້ອງຄົນເຂົ້າເມືອງ ທີ່ກຳລັງ ບໍ່ໃຫ້ ການອະນຸມັດເງິນໃຊ້ຈ່າຍຈຳນວນ 40 ຕື້ດອນລາ ຂອງກະຊວງຮັກ ສາຄວາມປອດ ໄພພາຍໃນຂອງສະຫະລັດ ບັນດາສະມາຊິກສະພາ ຈາກທັງສອງພັກການເມືອງ ໄດ້ຈັດກອງປະ ຊຸມຖະແຫລງຂ່າວ ໃນວັນພະຫັດວານນີ້ ເພື່ອຖິ້ມໂທດໃສ່ກັນແລະກັນຢ່າງເປີດເຜີຍ ກ່ຽວກັບສະພາບການ ບໍ່ໄປບໍ່ມາໃນເລື້ອງຄົນເຂົ້າເມືອງ ທີ່ໄດ້ເຮັດໃຫ້ພວກເຂົາເຈົ້າຕ້ອງໄດ້ມາຕໍ່ສູ້ກັນ ຈົນເຖິງ ນາທີສຸດທ້າຍ ຂອງເລື້ອງງົບປະມານ ອີກຄັ້ງນຶ່ງ ຄັ້ງນີ້ ກ່ຽວກັບການອະນຸມັດເງິນໃຊ້ຈ່າຍ ສຳຫລັບ ກະຊວງຮັກສາຄວາມປອດໄພພາຍໃນຂອງສະຫະລັດ ປະທານສະພາຕ່ຳສັງກັດພັກຣີພັບບລິກັນ ທ່ານ John Boehner ໄດ້ປະຕິເສດທີ່ຈະ ກ່າວ ເຖິງ ອັນທີ່ທ່ານຈະເຮັດໃນຂັ້ນຕໍ່ໄປ ຖ້າສະພາສູງຫາກສົ່ງຮ່າງກົດໝາຍ ໂດຍປາສະຈາກ ບົດບັນຍັດຕ່າງໆເພື່ອສະກັດກັ້ນ ການເຄື່ອນໄຫວ ຂອງປະທານາທິບໍດີກ່ຽວກັບເລື້ອງ ຄົນເຂົ້າເມືອງນັ້ນ